Queiggey Connaghtey

Ta Queiggey Connaghtey (Baarle: Connacht, Yernish: Connachta ny Cúige Chonnacht) ny wheiggey heear Nerin, as t'ee jeant seose jeh ny coondaeghyn Galliu, Lheeahtrim, May Eo, Ros Comain as Shliggagh. T'ad Galliu 'sy jiass as Shliggagh 'sy twoaie ny baljyn smoo 'sy wheiggey. T'ee ny queiggey sloo ayns Nerin, lesh 503,083 cummaltee 'sy vlein 2006. Yernish Ta'n Yernish loayrit ayns ny h-ardjyn Gaeltacht jeh Coondaeghyn ny Galliu as Vay Eo, as ta'n kione smoo ayns sheear ny Galliu as ee coodaghey Cois Fharraige (Yernish son "Rish y Cheayn"), as rinkyn Chonamara as Dúiche Sheoigheach ("Slyst Shoynagh"). Çheer-oaylleeaght She Maol Réidh (814 m) y boayl s'yrjey ayns Queiggey Connaghtey, as ta'n slieau shen ny lhie ayns Coontae Vay Eo. She Aghill yn ellan smoo, as ee ny h-ellan smoo ayns Nerin, myrgeddin. She Loch Coirib y logh smoo. Ta Galliu ny balley smoo 'sy wheiggey lesh 72,414 cummaltee 'sy valley hene. T'ad Shliggagh (19,402), Caisleán an Bharraigh (11,891) as Beeal yn Aah (10,409) ny baljyn mooarey scanshoil elley. Politickaght Va Connaghtey-Ulley fer jeh ny co-heiyderyssyn son reihyssyn dys Parlamaid ny h-Oarpey derrey 2004 choud's va'n co-heiyderys noa, Nerin Heear Hwoaie, currit ayns e ynnyd. Jeeagh er neesht Yernish Chonnaghtey Cóiced Ol nEchmacht Cooiney Connaghtey Duic Connaghtey Reeriaghtyn Henn Nerin Reeaghyn Connaghtey Queiggaghyn Nerin Connachta Medb (Medhbh , Maeve), Ben-rein Chonnaghtey ayns Çhymshal Ulley. CLG Connaghtey Connacht Rugby Çhiarnyn Connaghtey The Connaught Rangers